Høsten 1918 fikk Litauen sitt første nasjonalflagg i moderne tid, en trikolor i gult, grønt og rødt, farger som ikke har noen spesiell tilknytning til litauisk historie eller tradisjoner. Rødt og grønt ble likevel valgt fordi disse fargene ofte er å finne i folkekunsten, mens gult ble lagt til for å skape et lysere flagg. Fargene gis en symbolforklaring der gult står for sol, lys og godhet, grønt for naturens skjønnhet, frihet og håp, mens rødt står for landet, mot, samt blodet som er ofret for fedrelandet. Dette flagget ble brukt til okkupasjonen i 1940, og var i forholdet 2:3.